स्टूडेंट्स ने पेश किया वेलकम डांस, राॅक बैंड, एजुकेशन और प्रेयर डांस
लुधियाना| रायनइंटरनेशनल स्कूल दुगरी में मॉन्टेसरी विंग के लिए ग्रेजुएशन सेरेमनी का आयोजन किया गया। कार्यक्रम स्कूल के चेयरमैन डाॅ. एएफ पिंटो ने देखरेख में हुआ। मुख्य मेहमान कैबिनेट मिनिस्टर महेश इंद्र सिंह गरेवाल, डाॅ. पूनम रस्तोगी, अंकुश पंजाबी गायक, डीसीपीओ हरकमल कौर पहुंचे। समारोह का आरंभ बाइबल के साथ किया गया। उसके पश्चात तीनों भाषा में स्वागत भाषण नन्हें-मुन्ने बच्चों ने दिया। विशेष प्रार्थना मुख्यअध्यापिका ने की। बच्चों ने वेल्कम डांस, राॅक बैंड, एजुकेशन, प्रेयर डांस, सैनिकों को सलामी, पर्यावरण पर अाधारित स्किट पेश की। कक्षा 3 से 5 तक के स्टूडेंट्स ने बहुत खूबसूरती से इस अभियान का महत्व समझाया। सीनियर विंग के स्टूडेंट्स ने फ्यूजन डांस पेश किया। पंजाबी लोक नाच भंगड़ा और गिद्दा पेश कर स्टूडेंट्स ने सबको अपने पैर थिरकाने को मजबूर किया।
kas_Deva hin_Deva